**AIŠKINAMASIS RAŠTAS (N)**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTŲ IR NEĮRENGTOS PASTOGĖS DALIŲ PARDAVIMO“ PROJEKTO**

**1. Sprendimo projekto esmė tikslai ir uždaviniai.**

Šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus ir neįrengtos pastogės dalį, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracijai pateikti savivaldybės būstų nuomininkų J. M., V. M., A. B., S. P. prašymai pirkti nuomojamus savivaldybei nuosavybės teise priklausančius būstus ir A. Ž., T. Š. prašymai pirkti neįrengtos pastogės dalis.

Savivaldybės būsto nuomininkas J. M. prašo ir sutinka rinkos verte pirkti Klaipėdos miesto savivaldybei nuosavybės teise priklausantį 49,88 kv. metro ploto būstą *(duomenys neskelbtini)*, Klaipėdoje. Turto vertintojai UAB „RESTO Group“, vadovaudamiesi Turto ir verslo vertinimo metodika, patvirtinta vadovaujantis LR Turto ir verslo vertinimo pagrindų įstatymu, nustatė būsto, *(duomenys neskelbtini)*, Klaipėdoje, rinkos vertę – 44 378,00 Eur (iš jų 78,00 Eur už būsto vertės nustatymą), kuri atitinka būsto pardavimo kainą. Nuomininko būsto pirkimo skolinio įsipareigojimo įvykdymą užtikrina kredito įstaiga „Swedbank“ AB bankas (juridinio asmens kodas 112029651). 2017-10-03 nuomininkas J. M. su kredito įstaiga „Swedbank“ AB banku pasirašė kredito sutartį Nr. 17-065782-FA.

Savivaldybės būsto nuomininkė V. M. prašo ir sutinka rinkos verte pirkti Klaipėdos miesto savivaldybei nuosavybės teise priklausantį 63,81 kv. metro ploto būstą *(duomenys neskelbtini)*, Klaipėdoje. Turto vertintojai UAB „RESTO Group“, nustatė būsto *(duomenys neskelbtini)*, Klaipėdoje, rinkos vertę – 46 078,00 Eur (iš jų 78,00 Eur už būsto vertės nustatymą), kuri atitinka būsto pardavimo kainą.

Savivaldybės būsto nuomininkė A. B. prašo ir sutinka rinkos verte pirkti Klaipėdos miesto savivaldybei nuosavybės teise priklausantį 22,18 kv. metro ploto su bendro naudojimo patalpomis palaisvintą būstą bendrabutyje *(duomenys neskelbtini)*, Klaipėdoje, esantį greta A. B. nuosavybės teise priklausančio būsto. Klaipėdos miesto savivaldybės administracijos direktoriaus 2017 m. gegužės 12 d. įsakymu Nr. AD2-428, nurodytas būstas išnuomotas terminuotam laikotarpiui (būsto pirkimo procedūrų vykdymui). Turto vertintojai UAB „RESTO Group“, nustatė būsto *(duomenys neskelbtini)*, Klaipėdoje, rinkos vertę – 11 078,00 Eur (iš jų 78,00 Eur už būsto vertės nustatymą), kuri atitinka būsto pardavimo kainą.

Savivaldybės būsto dalies nuomininkė S. P. prašo ir sutinka rinkos verte pirkti Klaipėdos miesto savivaldybei nuosavybės teise priklausančias 4300/10488 būsto dalis *(duomenys neskelbtini)*, Klaipėdoje, 43,00 kv. metro ploto, (bendras plotas – 104,88 kv. metro). 4300/10488 būsto dalys yra iš dalies parduodamame bute su bendra virtuve. 3094/10488 būsto dalys nuosavybės teise priklauso S. P., kita 3094/10488 būsto dalis priklauso privačiam asmeniui. Turto vertintojai UAB „RESTO Group“ nustatė 4300/10488 būsto dalių *(duomenys neskelbtini)*, Klaipėdoje, rinkos vertę – 16 778,00 Eur (iš jų 78,00 Eur už būsto vertės nustatymą), kuri atitinka būsto pardavimo kainą.

Neįrengtos pastogės bendraturtės A. Ž. ir T. Š. pateikė prašymus leisti pirkti Klaipėdos miesto savivaldybei nuosavybės teise priklausančias 1020/2039 neįrengtos pastogės bendrosios dalinės nuosavybės dalis, (10,20 kv. metro ploto), bendras plotas 20,39 kv. metro, plane žymima 5-1, gyvenamajame name *(duomenys neskelbtini)*, Klaipėdoje. A. Ž. ir T. Š. neįrengtos pastogės dalį pageidauja pirkti lygiomis dalimis po 510/2039. Likusios neįrengtos pastogės dalys nuosavybės teise priklauso – A. Ž. ir T. Š. Klaipėdos miesto savivaldybės administracijos direktoriaus 2017 m. lapkričio 2 d. įsakymu Nr. AD2-977 „Dėl turto pripažinimo netinkamu (negalimu) naudoti“, savivaldybei priklausančios 1020/2039 neįrengtos pastogės dalys *(duomenys neskelbtini)*, Klaipėda, pripažintos netinkamomis (negalimomis) naudoti savivaldybės funkcijų įgyvendinimui ir pavedė turtą parduoti. Turto vertintojai UAB „RESTO Group“ nustatė 1020/2039 neįrengtos pastogės dalių, *(duomenys neskelbtini)*, Klaipėdoje, rinkos vertę – 900,00 Eur (iš jų 130,00 Eur už turto vertės nustatymą), kuri atitinka pastogės dalies pardavimo kainą. A. Ž. ir T. Š. perka pastogės patalpas lygiomis dalimis ir mokės po 450,00 Eur (iš jų po 65,00 Eur už turto vertės nustatymą).

2

Savivaldybės taryba savo sprendimu turi užtikrinti leidimą J. M. įkeisti perkamą būstą, *(duomenys neskelbtini)* Klaipėdoje, kredito įstaigai „Swedbank“, AB, numatant, kad nurodyto būsto hipoteka įsigalios, kai su savivaldybės administracija bus visiškai atsiskaityta už parduodamą būstą, sumokėta būsto kaina, netesybos ir įvykdytos kitos prievolės.

Pirkėjai V. M., A. B., S. P., A. Ž., ir T. Š. už perkamą turtą atsiskaitys, sumokant nustatytą kainą po sprendimo priėmimo arba per 3 mėn. po pirkimo-pardavimo sutarties pasirašymo.

Vadovaujantis Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 1, 4 ir 5 punktais, Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašu, patvirtintu Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“, ir Klaipėdos miesto savivaldybės administracijos direktoriaus 2017 m. lapkričio 7 d. įsakymu Nr. AD2-991 „Dėl parduodamų savivaldybės būstų ir neįrengtos pastogės dalių įkainojimo aktų patvirtinimo“, patvirtinti būstų ir neįrengtos pastogės dalių įkainojimo aktai ir parengtas šis sprendimo projektas.

**3. Kokių rezultatų laukiama.**

Savivaldybės nuomininkai įsigyja turtą nuosavybės teise.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

Parengti Klaipėdos miesto savivaldybės administracijos direktoriaus 2017 m. lapkričio 2 d. įsakymas Nr. AD2-977 „Dėl turto pripažinimo netinkamu (negalimu) naudoti“ ir 2017 m. lapkričio 7 d. įsakymas Nr. AD2-991 „Dėl parduodamų savivaldybės būstų ir neįrengtos pastogės dalių įkainojimo aktų patvirtinimo“.

**6. Lėšų poreikis sprendimo įgyvendinimui.**

Sprendimo įgyvendinimui papildomos lėšos nereikalingos.

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduodamą turtą – 119 212**,**00 Eur pervedamos į savivaldybės biudžetą ir naudojamos socialinio būsto fondo plėtrai, atskaičius su savivaldybės būsto vertės nustatymu susijusias išlaidas – 442,00 Eur.

PRIDEDAMA. Kredito įstaigos „Swedbank“ AB banko 2017-10-03 kredito sutarties Nr. 17-065782-FA dalies kopija – 3 lapai.

Turto skyriaus vedėjas Edvardas Simokaitis